**LĒMUMS**

LIEPĀJĀ

|  |  |  |
| --- | --- | --- |
| 2020.gada 21.maijā | Nr.222/8  (prot. Nr.8, 8.§) | Nr.233 |

Par dalību projektā "Sporta fizisko īpašību

skrīninga sistēma" (Sports Phisical qualities

screening system)

Pamatojoties uz likuma "Par pašvaldībām" 15.panta pirmās daļas 6.punktu, 21.panta pirmo daļu, Liepājas pilsētas attīstības programmas 2015.-2020.gadam pielikuma Nr.2.1. "Rīcību plāns 2015.-2020.gadam" Rīcību Nr.1.2.1.(1.) "Informēt un organizēt veselības veicināšanas pasākumus atbilstoši mērķa grupu interesēm un aktualitātēm veselības jomā, tai skaitā atbalstīt nevalstisko organizāciju darbību šajā jomā", "Sporta fizisko īpašību skrīninga sistēma" ("Sports phisical qualities screening system") un Eiropas Komisijas Erasmus + Sports programmu, izskatot Liepājas pilsētas domes pastāvīgās Pilsētas attīstības komitejas 2020.gada 14.maija lēmumu (sēdes protokols Nr.5), pastāvīgās Izglītības, kultūras un sporta komitejas 2020.gada 14.maija lēmumu (sēdes protokols Nr.5) un pastāvīgās Finanšu komitejas 2020.gada 14.maija lēmumu (sēdes protokols Nr.5), LIEPĀJAS PILSĒTAS DOME

N O L E M J :

1. Apstiprināt Liepājas pilsētas pašvaldības dalību projektā Erasmus + Sports "Small colaboration projects", realizējamā aktivitāte "Sporta fizisko īpašību skrīninga sistēma" ("Sports phisical qualities screening system"), turpmāk - Projekts, tā sagatavošanu un iesniegšanu Eiropas Komisijas Erasmus + Sports programmas ietvaros.

2. Plānot Projekta kopējās attiecināmās izmaksas 60 000 EUR (sešdesmit tūkstoši euro un 00 centi) apmērā, no kurām attiecināmo izmaksu summa 60 000 EUR (sešdesmit tūkstoši euro un 00 centi), kur Eiropas Komisijas Erasmus + Sports programmas finansējums ir 100% jeb 60 000 EUR (sešdesmit tūkstoši euro un 00 centi).

3. Pilnvarot Liepājas pilsētas pašvaldības iestādes "Liepājas pilsētas Domes Sporta pārvalde" vadītāju parakstīt visu ar Projekta īstenošanu saistīto dokumentāciju (tai skaitā, bet ne tikai, Projekta pieteikumu, līgumus, Projektu un tā izpildi pamatojošos dokumentus, atskaites).

4. Uzdot Liepājas pilsētas domes priekšsēdētāja vietniekam kultūras un sporta jautājumos kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Domes priekšsēdētāja vietniekam kultūras un sporta jautājumos, Izpilddirektora birojam, Attīstības pārvaldei, Finanšu pārvaldei, Liepājas pilsētas Domes Sporta pārvaldei | |